Europe Direct ΛΕΜΕΣΟΣ

[:el]Ο πολύπλευρος ρόλος της δημόσιας υγείας στην αντιμετώπιση της πανδημίας COVID-19[:]
2020-09-29 09:00 - 13:00 (Europe/Athens) | Η ημερίδα θα γίνει διαδικτυακά μέσω της πλατφόρμας Zoom Meeting
Στις 29 Σεπτεμβρίου 2020 θα πραγματοποιηθεί η 6η Ημερίδα Δημόσιας Υγείας, υπό την αιγίδα του Υπουργού Υγείας κ. Ιωάννου η οποία διοργανώνεται και φέτος από το Διεθνές Ινστιτούτο Κύπρου για την Περιβαλλοντική και Δημόσια Υγεία της Σχολής Επιστημών Υγείας του Τεχνολογικού Πανεπιστημίου Κύπρου. Η θεματική της ημερίδας για τη φετινή χρονιά θα είναι «Ο πολύπλευρος ρόλος της δημόσιας υγείας στην αντιμετώπιση της πανδημίας COVID-19».

Ένεκα της έξαρσης του νέου κορωνοϊού SARS-CoV-2, η φετινή ημερίδα θα εστιάσει στην αξιολόγηση υφιστάμενων αλλά και νέων προγραμμάτων αντιμετώπισης και πρόληψης της πανδημίας. Επίσης, θα παρουσιαστούν αποτελέσματα ερευνών σχετικών με τον νέο κορωνοϊό που έχουν γίνει μέχρι σήμερα στην Κύπρο. Η ημερίδα θα φιλοξενήσει επαγγελματίες δημόσιας υγείας που διαδραμάτισαν σημαντικό ρόλο στην αντιμετώπιση της πανδημίας από την πολιτεία αλλά και σχεδίασαν και παρήγαγαν μελέτες επιπτώσεων περιοριστικών μέτρων στη μείωση ρίσκου μολυσματικότητας του νέου κορωνοϊού. Η ημερίδα θα αναδείξει τη συνεργασία των υπηρεσιών του Υπουργείου Υγείας με τις πανεπιστημιακές ερευνητικές ομάδες και τις υποδομές τους για τη συλλογή χωρο-χρονικών δεδομένων υγείας που θα υποστηρίζουν την ουσιαστική εφαρμογή προγραμμάτων επιδημιολογικής επιτήρησης της πανδημίας. Πρωταρχικό μέλημα του Ινστιτούτου είναι η συνέχιση της αξιόπιστης παροχής εκπαιδευτικών προγραμμάτων υψηλής ποιότητας για νέους και υφιστάμενους επαγγελματίες δημόσιας υγείας,καθώς και η συλλογή ερευνητικών δεδομένων για την απάντηση κρίσιμων ερωτημάτων δημόσιας υγείας που θέτει η κυπριακή κοινωνία.
Η ημερίδα θα γίνει διαδικτυακά μέσω της πλατφόρμας Zoom Meeting (από τις 9:00 μέχρι τις 13:30) με προφορικές παρουσιάσεις από συνολικά 8 ομιλητές.

** H Επιτροπή Συνεχιζόμενης Ιατρικής Εκπαίδευσης του Παγκύπριου Ιατρικού Συλλόγου εγκρίνει την απονομή βαθμών 2 Σ.Ι.Ε. σε όσους γιατρούς παρακολουθήσουν την 6η Παγκύπρια Ημερίδα Δημόσιας Υγείας.

[:el]#BEACTIVE2020 - OUTDOOR FITNESS MARATHON [:]
2020-09-24 18:30 - 19:30 | Πλατεία Ηρώων Λεμεσός

[:el]Η κατάσταση της Ένωσης το 2020[:]
2020-09-16 10:00 - 15:00 | Europe Direct Λεμεσού
Την Τετάρτη 16 Σεπτεμβρίου, στις 10:00 δίνουμε ραντεβού για την παρακολούθηση της πρώτης ετήσιας ομιλίας της Προέδρου της Ευρωπαϊκής Επιτροπής κ. Ούρσουλα φον ντερ Λάιεν, για την κατάσταση της Ένωσης .
Η αναμετάδοση θα γίνει και από το δορυφορικό κανάλι της οπτικοακουστικής υπηρεσίας της ΕΕ μέσω του συνδέσμου και θα μπορείτε να την παρακολουθήσετε ζωντανά από την σελίδα Facebook του Europe Direct Λεμεσού.
Μπορείτε να παρακολουθήσετε την ομιλία μαζί μας στους χώρους του Κέντρου. Λόγω των μέτρων πρόληψης της διασποράς του ιού COVID19 που τηρούνται, η εγγραφή σας έως και μία μέρα πριν είναι απαραίτητη προκειμένου να μην ξεπεραστεί το επιτρεπτό όριο αριθμού ατόμων (10) καθώς και η τήρηση των μέτρων ασφαλείας (μάσκα, αποστάσεις).

[:el]Covid-19 Pandemic: the next steps for future[:]
2020-07-07 18:00 - 19:00
ΖΩΝΤΑΝΟΣ ΔΙΑΛΟΓΟΣ: Πανδημία COVID-19: τα επόμενα βήματα για την Ευρώπη
Στέλλα Κυριακίδου, Ευρωπαία Επίτροπος Υγείας και Ασφάλειας Τροφίμων & Κωνσταντίνος Ιωάννου, Υπουργός Υγείας Κύπρου
Τρίτη 7 Ιουλίου, 18:00 ώρα Κύπρου

The European Commission Representation in Cyprus cordially invites you to an online Citizens’ Dialogue with the European Commissioner for Health and Food Safety, Stella Kyriakides and the Cyprus Minister of Health Constantinos Ioannou.
Topic: Covid-19 Pandemic: the next steps for future.
When: Tuesday 7 July 2020, 18.00 (Cyprus time)
You can watch it here.

[:el]Σχέδιο ανάκαμψης της ευρωπαϊκής οικονομίας: προκλήσεις και προοπτικές για την Ευρώπη[:]
2020-06-16 18:00 - 19:00
EU COMMISSION-OPEN DIALOGUE-INVITATION
Η Αντιπροσωπεία της Ευρωπαϊκής Επιτροπής στην Κύπρο σας προσκαλεί σε ανοικτό διαδικτυακό διάλογο με θέμα: «Σχέδιο ανάκαμψης της ευρωπαϊκής οικονομίας: προκλήσεις και προοπτικές για την Ευρώπη». Μαζί με τους πολίτες συζητούν ο Ιερόθεος Παπαδόπουλος, Επικεφαλής της Αντιπροσωπείας της Ευρωπαϊκής Επιτροπής στην Κύπρο και ο Κυριάκος Χαραλάμπους, Σύμβουλος του Ευρωπαίου Επιτρόπου Johannes Hahn, αρμόδιος για θέματα Προϋπολογισμού και Διοίκησης.

Την εκδήλωση συντονίζει ο Χρίστος Πασχαλίδης, Ανώτερος Οικονομικός Σύμβουλος στην Αντιπροσωπεία της Ευρωπαϊκής Επιτροπής στην Κύπρο.

Ο διάλογος θα πραγματοποιηθεί την Τρίτη, 16 Ιουνίου 2020 από τις 18:00 έως τις 19:00.

Η διαδικτυακή συζήτηση θα διεξαχθεί στην Ελληνική Γλώσσα.

Επισυνάπτεται η πρόσκληση της εκδήλωσης. Στην πρόσκληση θα βρείτε ηλεκτρονικό σύνδεσμο μέσω του οποίου μπορείτε να παρακολουθήσετε την εκδήλωση.

[:el]Η Ευρωπαϊκή Πράσινη Συμφωνία (European Green deal) - Προκλήσεις και προοπτικές για την Κύπρο[:]
2020-06-05 10:00 - 11:30
Η Ομοσπονδία Εργοδοτών και Βιομηχάνων (ΟΕΒ), σε συνεργασία με την Αντιπροσωπεία της Ευρωπαϊκής Επιτροπής στην Κύπρο και το Τμήμα Περιβάλλοντος, στα πλαίσια της παγκόσμιας ημέρας περιβάλλοντος, διοργανώνει διαδικτυακή ημερίδα με θέμα την Ευρωπαϊκή Πράσινη Συμφωνία (European Green Deal) – Προκλήσεις και προοπτικές για την Κύπρο. Η ημερίδα διοργανώνεται την Παρασκευή 5 Ιουνίου 2020 και ώρα 10.00-11.30 πμ.
Η Ευρωπαϊκή Πράσινη ΣυμφωνίαΑναζητήστε διαθέσιμες μεταφράσεις του συνδέσμου αυτούEN••• είναι ο χάρτης πορείας της ΕΕ για να επιτύχει τη βιωσιμότητα της οικονομίας της ΕΕ. Η Ευρωπαϊκή Πράσινη Συμφωνία είναι η νέα στρατηγική της Ευρώπης για την ανάπτυξη. Θα μειώσει τις εκπομπές διοξειδίου του άνθρακα, ενώ παράλληλα θα δημιουργήσει θέσεις εργασίας και θα βελτιώσει την ποιότητα ζωής. Πρόκειται για τον «πράσινο» άξονα πάνω στον οποίο θα κινηθούν όλες οι πολιτικές –από τις μεταφορές μέχρι τη φορολογία, από τα τρόφιμα έως τη γεωργία, από τη βιομηχανία μέχρι τις υποδομές. Με την Πράσινη Συμφωνία η ΕΕ επιθυμεί να επενδύσει στην καθαρή ενέργεια και να επεκτείνει το σύστημα εμπορίας εκπομπών, καθώς επίσης να ενισχυθεί η κυκλική οικονομία και να διαφυλαχθεί η βιοποικιλότητα της Ευρώπης. Η Ευρωπαϊκή Πράσινη Συμφωνία θα λειτουργήσει παράλληλα και ως κίνητρο για νέες οικονομικές ευκαιρίες.
Δηλώσεις συμμετοχής στον σύνδεσμο https://forms.gle/7sZKPk2Z4oh2GzNp8(link is external), μέχρι την Τετάρτη 3 Ιουνίου 2020.
Σημειώνεται ότι όσοι θα δηλώσουν συμμετοχή θα λάβουν πριν τη διοργάνωση τον σύνδεσμο για συμμετοχή στην ημερίδα.

[:el]Διαδικτυακή ημερίδα για την Ευρωπαϊκή Πράσινη Συμφωνία[:]
2020-06-05 10:00 - 11:30
Η Ομοσπονδία Εργοδοτών και Βιομηχάνων (ΟΕΒ), σε συνεργασία με την Αντιπροσωπεία της Ευρωπαϊκής Επιτροπής στην Κύπρο και το Τμήμα Περιβάλλοντος, στα πλαίσια της παγκόσμιας ημέρας περιβάλλοντος,
διοργανώνει διαδικτυακή ημερίδα με θέμα την Ευρωπαϊκή Πράσινη Συμφωνία (European Green Deal) – Προκλήσεις και προοπτικές για την Κύπρο. Η ημερίδα διοργανώνεται την Παρασκευή 5 Ιουνίου 2020 και ώρα 10.00-11.30 πμ.
Η Ευρωπαϊκή Πράσινη Συμφωνία είναι ο χάρτης πορείας της ΕΕ για να επιτύχει τη βιωσιμότητα της οικονομίας της ΕΕ. Η Ευρωπαϊκή Πράσινη Συμφωνία είναι η νέα στρατηγική της Ευρώπης για την ανάπτυξη. Θα μειώσει τις εκπομπές διοξειδίου του άνθρακα, ενώ παράλληλα θα δημιουργήσει θέσεις εργασίας και θα βελτιώσει την ποιότητα ζωής. Πρόκειται για τον «πράσινο» άξονα πάνω στον οποίο θα κινηθούν όλες οι πολιτικές –από τις μεταφορές μέχρι τη φορολογία, από τα τρόφιμα έως τη γεωργία, από τη βιομηχανία μέχρι τις υποδομές. Με την Πράσινη Συμφωνία η ΕΕ επιθυμεί να επενδύσει στην καθαρή ενέργεια και να επεκτείνει το σύστημα εμπορίας εκπομπών, καθώς επίσης να ενισχυθεί η κυκλική οικονομία και να διαφυλαχθεί η βιοποικιλότητα της Ευρώπης. Η Ευρωπαϊκή Πράσινη Συμφωνία θα λειτουργήσει παράλληλα και ως κίνητρο για νέες οικονομικές ευκαιρίες.
Η πρόσκληση για την διαδικτυακή ημερίδα επισυνάπτεται. Δηλώσεις συμμετοχής στον σύνδεσμο https://forms.gle/7sZKPk2Z4oh2GzNp8, μέχρι την Τετάρτη 3 Ιουνίου 2020.
Σημειώνεται ότι όσοι θα δηλώσουν συμμετοχή θα λάβουν πριν τη διοργάνωση τον σύνδεσμο για συμμετοχή στην ημερίδα.

[:el]Διαδικτυακή συζήτηση με τον Μαργαρίτη Σχοινά [:]
2020-06-02 18:00 - 19:00
Η Αντιπροσωπεία της Ευρωπαϊκής Επιτροπής στην Κύπρο και το Ευρωπαϊκό Πανεπιστήμιο Κύπρου σας προσκαλούν σε ανοιχτή διαδικτυακή συζήτηση με θέμα: Μετά το τέλος της Πανδημικής Κρίσης: Προκλήσεις και Προοπτικές για την Ευρώπη. Η ανοιχτή διαδικτυακή συζήτηση θα διεξαχθεί την Τρίτη 2 Ιουνίου 2020, ώρα 18:00. Κεντρικός ομιλητής θα είναι ο κ. Μαργαρίτης Σχοινάς, Αντιπρόεδρος της Ευρωπαϊκής Επιτροπής. Συντονιστής ο Καθηγητής Κώστας Γουλιάμος, Πρύτανης, Ευρωπαϊκού Πανεπιστημίου Κύπρου.
Για να συνδεθείτε ακολουθήστε τον ακόλουθο σύνδεσμο: https://event.webinarjam.com/register/44/no2zku76 (link is external)
Η διαδικτυακή συζήτηση θα διεξαχθεί στην Ελληνική Γλώσσα.
Βρείτε συνημμένα την πρόσκληση. vp_sxoinas_invitation.pdf

[:el]ΓΥΝΑΙΚΕΣ ΣΤΗΝ ΕΞΩΤΕΡΙΚΗ ΠΟΛΙΤΙΚΗ: Η ΣΗΜΑΣΙΑ ΤΗΣ ΙΣΟΤΗΤΑΣ ΤΩΝ ΦΥΛΩΝ[:]
2020-03-06 15:30 - 18:00 | Σπίτι της Ευρωπαϊκής Ένωσης Λεωφόρος Βύρωνος 30 1096 Λευκωσία, Λεωφόρος Βύρωνος 30, Λευκώσια, Cyprus
Με την ευκαιρία της Παγκόσμιας Ημέρας της Γυναίκας, η Αντιπροσωπεία της Ευρωπαϊκής Επιτροπής στην Κύπρο και η ΜΚΟ Cyprus Youth DiplomaCY , διοργανώνουν ημερίδα με θέμα «Γυναίκες στην Εξωτερική Πολιτική: η σημασία της ισότητας των φύλων» (Women in Foreign Policy: Why Closing the Gender Gap Matters) την Παρασκευή 6 Μαρτίου 2020 και ώρα 15:30 – 17:45 στο σπίτι της Ευρωπαϊκής Ένωσης, Λεωφόρος Βύρωνος 30, στη Λευκωσία.

Στην εκδήλωση θα απευθύνουν χαιρετισμό οι κ. Ιερόθεος Παπαδόπουλος, Επικεφαλής της Αντιπροσωπείας της Ευρωπαϊκής Επιτροπής στην Κύπρο και η κυρία Ιωάννα Δημοσθένους, Πρόεδρος της ΜΚΟ Cyprus Youth DiplomaCY. Θα μιλήσουν η Α.Ε. πρέσβης της Ιρλανδίας κυρία Deirdre Ní Fhallúin, η Α.Ε. πρέσβης της Ολλανδίας κυρία Nathalie Jaarsma, και ο αναπληρωτής επικεφαλής της πρεσβείας της Σουηδίας, κ. Peter Kvist. Τη συζήτηση θα συντονίσει η κυρία Τζόζη Χριστοδούλου, Σύμβουλος του Υπουργού Εξωτερικών για θέματα διάστασης φύλου.

Η εκδήλωση θα πραγματοποιηθεί στα αγγλικά.

Λόγω αυξημένων μέτρων ασφαλείας και ελέγχου που ισχύουν στο Σπίτι της ΕΕ, παρακαλούνται όσοι θέλουν να παρακολουθήσουν την ημερίδα να έχουν μαζί την προσωπική τους ταυτότητα.

Αρμόδιος επικοινωνίας

Μπάμπης Μεταξάς
Τηλ: +357 22 81 75 76
charalampos.metaxas@ec.europa.eu

[:el]Indebtedness and NPLs: Achievements and Challenges[:]
2020-02-05 08:30 - 13:30 | Amphitheatre of the Central Bank of Cyprus, Kennedy Avenue 80, Λευκωσία
Wednesday, 5 February 2020, 08:30 – 13:30, Amphitheatre of the Central Bank of Cyprus (Kennedy Avenue 80), Nicosia

The European Commission Representation in Cyprus, in collaboration with the Central Bank of Cyprus, organises the conference: “Indebtedness and NPLs: Achievements and Challenges”, on 5 February 2020, in the morning (08:30-13:30), at the Amphitheatre of the Central Bank of Cyprus (Kennedy Avenue 80, Nicosia).
The Keynote speaker of the event will be the Governor of the Central Bank of Cyprus, Mr Constantinos Herodotou. Additionally, there will be speakers from the European Stability Mechanism, the European Commission and other experts from Cyprus.
The main topics of discussion will be the effectiveness of the foreclosure and insolvency framework, the payment culture and the financial literacy in Cyprus, as well as the progress and future of the Banking Union.
There will be simultaneous interpretation in Greek and English.

[:el]Get Connected! Μάθε τι σου προσφέρει η Ευρώπη![:]
2020-02-01 16:00 - 19:00 | pin Hide Map The Mall of Cyprus, Verginas 3 Street, Strovolos, 2025 Nicosia, Cyprus, Nicosia, Cyprus
Το προσεχές Σάββατο, 1η Φεβρουαρίου 2020, στο Mall of Cyprus στη Λευκωσία από τις 16:00 έως τις 19:00, το Γραφείο του Ευρωπαϊκού Κοινοβουλίου και η Αντιπροσωπεία της Ευρωπαϊκής Επιτροπής στην Κύπρο διοργανώνουν για 4η συνεχόμενη χρονιά έκθεση με θέμα: Get Connected! Μάθε τι σου προσφέρει η Ευρώπη!
Φέτος, 15 Ευρωπαϊκά προγράμματα και δίκτυα συμμετέχουν στην έκθεση με στόχο την ενημέρωση του ευρύτερου κοινού για τις ευκαιρίες και τις υπηρεσίες που προσφέρει η Ευρώπη. Οι επισκέπτες θα έχουν την ευκαιρία να ενημερωθούν για θέσεις εργασίας στην ΕΕ, κινητικότητα των νέων, εκπαίδευση και κατάρτιση, δικαιώματα των πολιτών ως καταναλωτές, χρηματοδότηση για έρευνα και καινοτομία, και ευκαιρίες χρηματοδότησης στους τομείς της δημιουργικότητας, των οπτικοακουστικών μέσων, του πολιτισμού, του περιβάλλοντος και της δράσης για το κλίμα. Η έκθεση θα παρέχει επίσης πληροφορίες για τα μέσα που είναι διαθέσιμα για στήριξη των μικρομεσαίων επιχειρήσεων και πολλά άλλα.
Get Connected και… Μάθε τι σου προσφέρει η Ευρώπη!
Ημερομηνία: 1/02/2020
Ωρα: 16:00 – 19:00
Τόπος: Mall of Cyprus στη Λευκωσία, Eίσοδος 1
Αρμόδιος επικοινωνίας:
Φίλιππος Ιωάννου
22817770

[:el]Citizens' Dialogue with European Commissioner Stella Kyriakides[:]
2019-12-19 17:00 - 18:30 | Landmark Hotel, Nicosia, Cyprus
EL_Kyriakides_CD invitation_PDF
Η Αντιπροσωπεία της Ευρωπαϊκής Επιτροπής στην Κύπρο σας προσκαλεί σε Ανοιχτό Διάλογο Πολιτών
με την Ευρωπαία Επίτροπο Υγείας και Ασφάλειας Τροφίμων, Στέλλα Κυριακίδου.
Το θέμα του Ανοιχτού Διαλόγου Πολιτών είναι: ” Η Ευρώπη κοντά στους πολίτες : Υγεία και Ασφάλεια Τροφίμων“.
Ο Διάλογος θα πραγματοποιηθεί στο Ξενοδοχείο Landmark, στη Λευκωσία, την Πέμπτη, 19 Δεκεμβρίου 2019, από τις 17:00 έως τις 18:30.

[:el]Δεξιότητες του Μέλλοντος[:]
2019-11-29 09:00 - 17:00 | Διοίκησης της Ελληνικής Τράπεζας στη Λευκωσία, Λευκωσία, Cyprus
Η Αντιπροσωπεία της Ευρωπαϊκής Επιτροπής στην Κύπρο διοργανώνει ολοήμερο συνέδριο με τίτλο «Δεξιότητες του Μέλλοντος» κατά τη διάρκεια του οποίου θα συζητηθούν οι σύγχρονες τάσεις και οι προκλήσεις του αύριο στην αγορά εργασίας.
Το συνέδριο θα πραγματοποιηθεί την Παρασκευή, 29 Νοεμβρίου 2019, από τις 09:00 έως τις 17:00 στο κτίριο Διοίκησης της Ελληνικής Τράπεζας στη Λευκωσία (Αίθουσα Πασχάλης Πασχαλίδης).
Το συνέδριο θα προλογίσουν και θα απευθύνουν χαιρετισμό ο κ. Ιερόθεος Παπαδόπουλος, Επικεφαλής της Αντιπροσωπείας της Ευρωπαϊκής Επιτροπής στην Κύπρο και εκπρόσωποι του Υπουργού Παιδείας, Πολιτισμού, Αθλητισμού και Νεολαίας και της Υπουργού Εργασίας, Πρόνοιας και Κοινωνικών Ασφαλίσεων. Την κεντρική ομιλία θα απευθύνει μέσω μαγνητοσκοπημένου μηνύματος η κ. Θέμις Χριστοφίδου, Γενική Διευθύντρια της Γενικής Διεύθυνσης Εκπαίδευσης, Νεολαίας, Αθλητισμού και Πολιτισμού της Ευρωπαϊκής Επιτροπής.
Επιπρόσθετα, κατά τη διάρκεια του συνεδρίου θα αναπτυχθούν μια σειρά θεματικών από καταξιωμένους ομιλητές, όπως πρόβλεψη δεξιοτήτων, βελτίωση της προβολής των δεξιοτήτων και των προσόντων σε όλη την Ε.Ε., δεξιότητες επιτυχίας στην ψηφιακή εποχή και επιχειρηματικές δεξιότητες.
Σε ένα συνεχώς εξελισσόμενο εργασιακό περιβάλλον νέων προκλήσεων, η ανάπτυξη σύγχρονων δεξιοτήτων που να ανταποκρίνονται στις ανάγκες της αγοράς κρίνεται επιτακτική. Η Αντιπροσωπεία της Ευρωπαϊκής Επιτροπής στην Κύπρο, με το συνέδριο αυτό, φιλοδοξεί να αναδείξει το πλαίσιο του εργασιακού περιβάλλοντος όπως αυτό διαμορφώνεται στη σύγχρονη εποχή, όπου πλέον ο εργαζόμενος καλείται να ανταπεξέλθει σε μεγάλες προκλήσεις που απαιτούν συνεχή επιμόρφωση, ανάπτυξη δεξιοτήτων, δημιουργικότητας, ικανότητες προσαρμογής στη νέα ψηφιακή εποχή και υψηλή ανταγωνιστικότητα καθώς η αγορά εργασίας δεν περιορίζεται στα στενά όρια της Κύπρου αλλά επεκτείνεται δυνητικά σε όλη την επικράτεια της Ευρωπαϊκής Ένωσης.
Η είσοδος είναι ελεύθερη και η υποβολή αίτησης συμμετοχής είναι απαραίτητη. Θα υπάρχει ταυτόχρονη διερμηνεία στα Ελληνικά και Αγγλικά. Για διαδικτυακή υποβολή συμμετοχής ανατρέξτε στον ακόλουθο σύνδεσμο: https://tinyurl.com/tyzjkbk Για περαιτέρω πληροφορίες ή/και διευκρινίσεις επικοινωνήστε με το 22391000.
Η Ευρωπαϊκή Επιτροπή δεσμεύεται στην προστασία των δεδομένων προσωπικού χαρακτήρα. Όλα τα προσωπικά δεδομένα επεξεργάζονται σύμφωνα με τον κανονισμό (ΕΚ) αριθ. 45/2001. Όλα τα δεδομένα προσωπικού χαρακτήρα που επεξεργάζεται η Γενική Διεύθυνση Επικοινωνίας/Αντιπροσωπείες της Ευρωπαϊκής Επιτροπής θα διαχειρίζονται αναλόγως.

[:el]Έκθεση Get a Job 2019![:]
2019-11-28 09:00 - 19:00 | Χαρουπόμυλους Λανίτη στη Λεμεσό, Λεμέσος, Cyprus
Η Αντιπροσωπεία της Ευρωπαϊκής Επιτροπής στην Κύπρο σε συνεργασία με το δίκτυο EURES διοργανώνει και φέτος για 3η συνεχόμενη χρονιά, την έκθεση “Get a Job”, την Πέμπτη 28 Νοεμβρίου 2019 στο Χαρουπόμυλο Λανίτη στην Λεμεσό από τις 10:00 έως τις 19:00.
Σκοπός της Έκθεσης είναι να βοηθήσει τους νέους να βρουν την εργασία που τους ταιριάζει σε Κύπρο και Ευρώπη. Η έκθεση επιδιώκει να στηρίξει τους νέους, ώστε να προγραμματίσουν τα μελλοντικά επαγγελματικά τους βήματα, προσφέροντάς τους πληροφορίες για τις ευκαιρίες εργοδότησης και τις κενές θέσεις εργασίας που υπάρχουν στην Κύπρο και τις άλλες χώρες της Ευρωπαϊκής Ένωσης.
Η έκθεση απευθύνεται σε άνεργους πτυχιούχους και νεοεισερχόμενους στην αγορά εργασίας, τελειόφοιτους μαθητές/τριες Λυκείων, τελειόφοιτους φοιτητές/τριες πανεπιστημίων, κολλεγίων τριτοβάθμιας εκπαίδευσης, σε μεταπτυχιακούς φοιτητές αλλά και γενικά σε όλους όσοι αναζητούν εργασία.
Στην έκθεση θα συμμετάσχουν σχεδόν 50 εταιρείες από διάφορους κλάδους που έχουν ανοικτές θέσεις εργασίας. (επισυνάπτεται η λίστα). Ταυτόχρονα, θα δώσουν το παρών και δημόσιοι και ημικρατικοί οργανισμοί που δραστηριοποιούνται στον τομέα της Νεολαίας, της Κινητικότητας και της Εργασίας: ΟΝΕΚ και ΙΔΕΠ Διά Βίου Μάθησης για το πρόγραμμα Erasmus+, Your First Eures Job, Ευρωπαϊκό Σώμα Αλληλεγύης, EPSO-EU Careers, το Υπουργείο Παιδείας, Πολιτισμού, Αθλητισμού και Νεολαίας, κλπ.
Στην Έκθεση θα λάβουν μέρος Σύμβουλοι Εργασίας από το δίκτυο EURES, την πανευρωπαϊκή διαδικτυακή πύλη-γέφυρα ανάμεσα σε εργοδότες που έχουν κενές θέσεις εργασίας και σε άτομα που ψάχνουν δουλειά. Οι Σύμβουλοι Εργασίας από τα ΕURES Ελλάδας, Ιταλίας, Φινλανδίας, Γερμανίας, Τσεχίας, Ρουμανίας, Ισπανίας, Σουηδίας θα ενημερώσουν τους συμμετέχοντες για τις ευκαιρίες εργοδότησης που υπάρχουν στις χώρες τους.
Επιπρόσθετα, σημαντικό μέρος της έκθεσης αποτελούν τα εκπαιδευτικά εργαστήρια, τα οποία θα βοηθήσουν τους συμμετέχοντες να αναπτύξουν δεξιότητες που θα τους φανούν χρήσιμες στην εξεύρεση εργασίας. Τα εργαστήρια θα έχουν ως θέμα αντίστοιχα:
“Εγγραφή στη Δημόσια Υπηρεσία Απασχόλησης, το 1ο βήμα για την αναζήτηση εργασίας”
“Πώς να φτιάξεις το σωστό βιογραφικό”
“Πώς θα κερδίσεις τις εντυπώσεις στη συνέντευξη”.
“Living and Working in Europe – Presentations from Germany, Czech Republic, Spain, Italy, Finland, Romania, Greece and Sweden”
Τα εργαστήρια θα γίνουν και στα ελληνικά και στα αγγλικά.
Η είσοδος είναι ελεύθερη, με απαραίτητη τη δήλωση συμμετοχής στα εργαστήρια. Για περισσότερες πληροφορίες και ηλεκτρονική εγγραφή στα εργαστήρια, παρακαλώ πατήστε εδώ.
Ο Επικεφαλής της Αντιπροσωπείας της Ευρωπαϊκής Επιτροπής στην Κύπρο, κ. Ιερόθεος Παπαδόπουλος, θα κάνει δηλώσεις προς στα ΜΜΕ στον χώρο της Έκθεσης στις 16:00.
Αρμόδιος επικοινωνίας
Μπάμπης Μεταξάς, 22 817 576

[:el]Έκθεση Get a Job 2019![:]
2019-11-25 08:00 - 17:00
Η Αντιπροσωπεία της Ευρωπαϊκής Επιτροπής στην Κύπρο σε συνεργασία με το δίκτυο EURES διοργανώνει και φέτος για 3η συνεχόμενη χρονιά, την έκθεση “Get a Job”, την Πέμπτη 28 Νοεμβρίου 2019 στο Χαρουπόμυλο Λανίτη στην Λεμεσό από τις 10:00 έως τις 19:00.
Σκοπός της Έκθεσης είναι να βοηθήσει τους νέους να βρουν την εργασία που τους ταιριάζει σε Κύπρο και Ευρώπη. Η έκθεση επιδιώκει να στηρίξει τους νέους, ώστε να προγραμματίσουν τα μελλοντικά επαγγελματικά τους βήματα, προσφέροντάς τους πληροφορίες για τις ευκαιρίες εργοδότησης και τις κενές θέσεις εργασίας που υπάρχουν στην Κύπρο και τις άλλες χώρες της Ευρωπαϊκής Ένωσης.
Η έκθεση απευθύνεται σε άνεργους πτυχιούχους και νεοεισερχόμενους στην αγορά εργασίας, τελειόφοιτους μαθητές/τριες Λυκείων, τελειόφοιτους φοιτητές/τριες πανεπιστημίων, κολλεγίων τριτοβάθμιας εκπαίδευσης, σε μεταπτυχιακούς φοιτητές αλλά και γενικά σε όλους όσοι αναζητούν εργασία.
Στην έκθεση θα συμμετάσχουν σχεδόν 50 εταιρείες από διάφορους κλάδους που έχουν ανοικτές θέσεις εργασίας. (επισυνάπτεται η λίστα). Ταυτόχρονα, θα δώσουν το παρών και δημόσιοι και ημικρατικοί οργανισμοί που δραστηριοποιούνται στον τομέα της Νεολαίας, της Κινητικότητας και της Εργασίας: ΟΝΕΚ και ΙΔΕΠ Διά Βίου Μάθησης για το πρόγραμμα Erasmus+, Your First Eures Job, Ευρωπαϊκό Σώμα Αλληλεγύης, EPSO-EU Careers, το Υπουργείο Παιδείας, Πολιτισμού, Αθλητισμού και Νεολαίας, κλπ.
Στην Έκθεση θα λάβουν μέρος Σύμβουλοι Εργασίας από το δίκτυο EURES, την πανευρωπαϊκή διαδικτυακή πύλη-γέφυρα ανάμεσα σε εργοδότες που έχουν κενές θέσεις εργασίας και σε άτομα που ψάχνουν δουλειά. Οι Σύμβουλοι Εργασίας από τα ΕURES Ελλάδας, Ιταλίας, Φινλανδίας, Γερμανίας, Τσεχίας, Ρουμανίας, Ισπανίας, Σουηδίας θα ενημερώσουν τους συμμετέχοντες για τις ευκαιρίες εργοδότησης που υπάρχουν στις χώρες τους.
Επιπρόσθετα, σημαντικό μέρος της έκθεσης αποτελούν τα εκπαιδευτικά εργαστήρια, τα οποία θα βοηθήσουν τους συμμετέχοντες να αναπτύξουν δεξιότητες που θα τους φανούν χρήσιμες στην εξεύρεση εργασίας. Τα εργαστήρια θα έχουν ως θέμα αντίστοιχα:
“Εγγραφή στη Δημόσια Υπηρεσία Απασχόλησης, το 1ο βήμα για την αναζήτηση εργασίας”
“Πώς να φτιάξεις το σωστό βιογραφικό”
“Πώς θα κερδίσεις τις εντυπώσεις στη συνέντευξη”.
“Living and Working in Europe – Presentations from Germany, Czech Republic, Spain, Italy, Finland, Romania, Greece and Sweden”
Τα εργαστήρια θα γίνουν και στα ελληνικά και στα αγγλικά.
Η είσοδος είναι ελεύθερη, με απαραίτητη τη δήλωση συμμετοχής στα εργαστήρια. Για περισσότερες πληροφορίες και ηλεκτρονική εγγραφή στα εργαστήρια, παρακαλώ πατήστε εδώ.
Ο Επικεφαλής της Αντιπροσωπείας της Ευρωπαϊκής Επιτροπής στην Κύπρο, κ. Ιερόθεος Παπαδόπουλος, θα κάνει δηλώσεις προς στα ΜΜΕ στον χώρο της Έκθεσης στις 16:00.
Αρμόδιος επικοινωνίας
Μπάμπης Μεταξάς, 22 817 576

Η Ευρωπαϊκή Επιτροπή δεσμεύεται στην προστασία των δεδομένων προσωπικού χαρακτήρα. Όλα τα προσωπικά δεδομένα επεξεργάζονται σύμφωνα με τον κανονισμό (ΕΚ) αριθ. 45/2001. Όλα τα δεδομένα προσωπικού χαρακτήρα που επεξεργάζεται η Γενική Διεύθυνση Επικοινωνίας/Αντιπροσωπείες της Ευρωπαϊκής Επιτροπής θα διαχειρίζονται αναλόγως.

[:el]ΔΩΡΕΑΝ ΕΡΓΑΣΤΗΡΙ ΓΙΑ ΑΝΕΡΓΟΥΣ ΝΕΟΥΣ[:]
2019-11-16 08:30 - 17:00 | Κέντρο Πληροφόρησης Νέων στη Λεμεσό, Λεμεσό, Λεμεσό, Cyprus
Το Βιογραφικό είναι ο καθρέφτης του επαγγελματικού Εαυτού κάθε υποψήφιου προς εργοδότηση. Είναι το μέσο που θα βοηθήσει τον εκάστοτε εργοδότη να σχηματίσει την πρώτη εικόνα για τον υποψήφιο που κάθεται απέναντί του και του ζητά μια θέση στην εταιρεία του. Εάν σε ενδιαφέρει να λάβεις χρήσιμες συμβουλές για τη συγγραφή του ιδανικού Βιογραφικού που θα σου ανοίξει πόρτες, όπως και να ακούσεις συμβουλές για μια πετυχημένη Συνέντευξη, δήλωσε συμμετοχή στο Εργαστήρι που διοργανώνει η Αντιπροσωπεία της Ευρωπαϊκής Επιτροπής στην Κύπρο σε συνεργασία με το δίκτυο EURES και τη Δημόσια Υπηρεσία Απασχόλησης, το Σάββατο 16 Νοεμβρίου 2019, στο Κέντρο Πληροφόρησης Νέων στη Λεμεσό (Κανάρη 34, Α’ Δημοτική Αγορά, Πλατεία Παντοπωλείου), 08:30-17:00. Το Εργαστήρι διοργανώνονται στο πλαίσιο της Εκστρατείας Ενημέρωσης για την καταπολέμηση της ανεργίας, η οποία ολοκληρώνεται με την Έκθεση “Get a Job” στις 28 Νοεμβρίου, στον Χαρουπόμυλο Λανίτη της Λεμεσού.
Θεματολόγιο
Το Εργαστήρι θα επικεντρωθεί στο πρακτικό κομμάτι ανάπτυξης των δεξιοτήτων για τον εργασιακό χώρο. Το πρώτο μέρος περιλαμβάνει ενημέρωση για την αγορά εργασίας στην Κύπρο, το δεύτερο εστιάζει στη συγγραφή ή βελτίωση του Βιογραφικού και το τρίτο, στην προετοιμασία για Συνέντευξη. Οι εκπαιδευτές αναμένεται να λύσουν πολλές απορίες, ενώ θα δώσουν στον κάθε συμμετέχοντα προσωπικές κατευθυντήριες γραμμές και συμβουλές, ώστε οι άνεργοι νέοι να έχουν την ευκαιρία να βελτιώσουν το Βιογραφικό τους ή να φτιάξουν ένα καινούργιο, πιο κατάλληλο που θα τους βοηθήσει σημαντικά στην αναζήτηση εργασίας. Παράλληλα, οι συμμετέχοντες θα έχουν την ευκαιρία να παρακολουθήσουν διαδραστικές ασκήσεις που θα τους βοηθήσουν να έχουν θετικά αποτελέσματα στις Συνεντεύξεις τους και θα έχουν, επιπλέον, την ευκαιρία να κάνουν και οι ίδιοι πρακτική εξάσκηση εφόσον το επιθυμούν. Τέλος, θα υπάρξει πρακτική εξάσκηση όσον αφορά τον χειρισμό από συνήθη προβλήματα ή θέματα που μπορεί να προκύψουν κατά την εργασία. Οι συμμετέχοντες θα ενημερωθούν σχετικά με Προγράμματα Απασχόλησης και ευκαιρίες εργοδότησης που ανοίγονται στην Κύπρο αλλά και σε ολόκληρη την Ευρωπαϊκή Ένωση.
Πληροφορίες – Εγγραφή
Η Είσοδος είναι Ελεύθερη, με απαραίτητη τη δήλωση συμμετοχής. Για ηλεκτρονικές Εγγραφές, κάντε κλικ εδώ.
Για περισσότερες πληροφορίες, αποταθείτε στην ΙΜΗ – τηλ: 22505555, φαξ: 22679820, email: events@imhbusiness.com, ιστοσελίδα: www.imhbusiness.com

[:el]Ελά να γνωρίσεις τα προγράμματα και τις υπηρεσίες του Οργανισμού Νεολαίας[:]
2019-11-14 11:00 - 14:00 | Andreas Themistocleous, Limassol, Limassol, Cyprus
Ευρωπαϊκές Ευκαιρίες
Συμβουλευτικές Υπηρεσίες
Ευκαιρίες Χρηματόδοτησης
Καινοτομία και Τεχνολογία

[:el]Ασφάλεια στον κυβερνοχώρο: απειλές και λύσεις[:]
2019-11-07 09:30 - 12:30 | Σπίτι της Ευρωπαϊκής Ένωσης Λεωφόρος Βύρωνος 30 1096 Λευκωσία, Λεωφόρος Βύρωνος 30, Λευκώσια, Cyprus
Ημερίδα με θέμα «Ασφάλεια στον κυβερνοχώρο: απειλές και λύσεις» διοργανώνουν την Πέμπτη 7 Νοεμβρίου 2019 η Αντιπροσωπεία της Ευρωπαϊκής Επιτροπής στην Κύπρο και η Αστυνομία Κύπρου.
Στην ημερίδα, που στόχο έχει να υπάρξει καλύτερη ενημέρωση και να συζητηθούν λύσεις για την αντιμετώπιση των ψηφιακών απειλών και την προστασία των πολιτών από αυτές, θα γίνουν παρουσιάσεις από ειδικούς εμπειρογνώμονες στον τομέα της κυβερνοασφάλειας από την Ευρωπαϊκή Επιτροπή και την ENISA (Ευρωπαϊκός Οργανισμός για την Ασφάλεια Δικτύων και Πληροφοριών), την Αστυνομία Κύπρου, την Τράπεζα Κύπρου και το Ευρωπαϊκό Πανεπιστήμιο Κύπρου. Χαιρετισμούς θα απευθύνουν ο Πρόεδρος της Κοινοβουλευτικής Επιτροπής Νομικών κ. Γεώργιος Γεωργίου, ο Επικεφαλής της Αντιπροσωπείας της Ευρωπαϊκής Επιτροπής στην Κύπρο κ. Ιερόθεος Παπαδόπουλος καθώς και εκπρόσωποι του Υπουργείου Δικαιοσύνης και Δημοσίας Τάξεως, της Αστυνομίας Κύπρου και της Αρχής Ψηφιακής Ασφάλειας.
Η ημερίδα θα πραγματοποιηθεί στο Σπίτι της ΕΕ, Λεωφόρος Βύρωνος 30, Λευκωσία, από τις 09:30 έως τις 12:30. Θα υπάρχει ταυτόχρονη διερμηνεία στα ελληνικά και αγγλικά.
Οι παραβιάσεις της ψηφιακής μας ασφάλειας, εκτός από τους κινδύνους που εγκυμονούν για τις υποδομές που εξασφαλίζουν τη ζωτική λειτουργία μιας κοινωνίας, έχουν δυσβάσταχτο κόστος για τις επιχειρήσεις και το κράτος, οικονομικό αλλά και κόστος γοήτρου.
Πριν από δυο δεκαετίες, ένας 15χρονος χάκερ, ο Τζόναθαν Τζέιμς, «έσπασε» την ασφάλεια συστημάτων της NASA και εισέβαλε σε ευαίσθητα συστήματα του Αμερικανικού Πενταγώνου. Δέκα χρόνια αργότερα, με έναν ιό από USB, κάποιος κατάφερε να καταστρέψει πυρηνική εγκατάσταση στο Ιράν.
Το 2018, τα προγράμματα ασφαλείας εντόπιζαν κατά μέσο όρο περισσότερους από 375.000 ιούς την ημέρα. Σύμφωνα με έγκυρη έρευνα, κατά το πρώτο 6μηνο του 2019, έγιναν 105 εκατομμύρια επιθέσεις στο λεγόμενο Internet of Things, δηλαδή σε έξυπνες διασυνδεδεμένες συσκευές.
Η Ευρωπαϊκή Ένωση έχει θέσει ως κορυφαία προτεραιότητα την ενίσχυση της συλλογικής ασφάλειας για την αντιμετώπιση των ψηφιακών απειλών. Στο πλαίσιο αυτό, η Ευρωπαϊκή Επιτροπή, με το Ευρωπαϊκό Θεματολόγιο για την ασφάλεια, εκπόνησε εξειδικευμένες στρατηγικές, θέσπισε σειρά νομοθετικών προτάσεων και καθόρισε τις κύριες δράσεις για μια αποτελεσματική και πραγματική Ένωση Ασφάλειας. Η κυβερνοασφάλεια μας αφορά όλους.
Επισυνάπτεται το πρόγραμμα της ημερίδας.
Λόγω αυξημένων μέτρων ασφαλείας και ελέγχου που ισχύουν στο Σπίτι της ΕΕ, παρακαλούνται όσοι θέλουν να παρακολουθήσουν την ημερίδα να έχουν μαζί την προσωπική τους ταυτότητα.
Αρμόδιος επικοινωνίας
Μπάμπης Μεταξάς
Υπεύθυνος Τμήματος Τύπου και ΜΜΕ
Ευρωπαϊκή Επιτροπή
Αντιπροσωπεία στην Κύπρο
Σπίτι της ΕΕ, Λεωφόρος Βύρωνος 30, 1096 Λευκωσία
Τηλ: +357 22 81 75 76
charalampos.metaxas@ec.europa.eu

[:el]Προετοιμασία μιας Ιδέας/Πρότασης Ευρωπαϊκού Έργου και συμπλήρωση της σχετικής Αίτησης[:]
2019-10-29 08:00 - 2019-10-30 17:00 | Grey Terrace, ΠΑΣΥΔΥ, Λεωφ. Δημοσθένη Σεβέρη 3, Λευκωσία, Cyprus
Αgenda
Η ΓΔ ΕΠΣΑ διοργανώνει σειρά διήμερων εκπαιδευτικών σεμιναρίων/εργαστηρίων για ενίσχυση των ατόμων που επιθυμούν να διεκδικήσουν χρηματοδότηση από ευρωπαϊκά ανταγωνιστικά προγράμματα. Θέμα του σεμιναρίου είναι η προετοιμασία μιας ιδέας/πρότασης για συμμετοχή σε ευρωπαϊκό πρόγραμμα και η συμπλήρωση της σχετικής αίτησης. Στα σεμινάρια θα δοθεί ιδιαίτερη έμφαση στο πρακτικό μέρος, μέσω πραγματικών παραδειγμάτων αλλά και ασκήσεων, που θα προσφέρουν στους συμμετέχοντες την ευκαιρία μιας εξειδικευμένης κατάρτισης.
Τα σεμινάρια προσφέρονται δωρεάν και απευθύνονται κυρίως σε εκπροσώπους Επιχειρήσεων, Αρχών Τοπικής Αυτοδιοίκησης, Κεντρικής Κυβέρνησης, ΜΚΟ και άλλων Φορέων.
Σημειώνεται ότι τα σεμινάρια θα διεξαχθούν στα ελληνικά, ενώ το υλικό που θα δοθεί θα περιλαμβάνει αγγλικά έγγραφα και ορολογία, σύμφωνα με τις προκηρύξεις των προσκλήσεων κάτω από τα ανταγωνιστικά προγράμματα.
Η εκπαίδευση έχει ανατεθεί στην εταιρεία RTD Talos Ltd.
Συνολικά προγραμματίζονται 3 διήμερα σεμινάρια με ίδιο θεματολόγιο, κατά τις ακόλουθες ημερομηνίες:
✔ 29-30 Οκτωβρίου 2019 (ημερήσια διάταξη εδώ)
✔ 28-29 Νοεμβρίου 2019 (ημερήσια διάταξη εδώ)
✔ 9-10 Δεκεμβρίου 2019 (ημερήσια διάταξη εδώ)

[:el]Φεστιβάλ Erasmus+[:]
2019-10-12 17:00 - 19:00 | Πλατεία Φανερωμένης στη Λευκωσία, Λευκωσία, Cyprus
Ημερομηνία:

12/10/2019 – 17:00 – 19:00

Τόπος:

Πλατεία Φανερωμένης στη Λευκωσία

Ραντεβού το Σάββατο 12 Οκτωβρίου στην Πλατεία Φανερωμένης στη Λευκωσία, για να γιορτάσουμε μαζί το πιο πετυχημένο Ευρωπαϊκό Πρόγραμμα συνεργασίας και κινητικότητας στην Εκπαίδευση, την Κατάρτιση, τη Νεολαία και τον Αθλητισμό.
Φέτος, το θέμα του Φεστιβάλ περιστρέφεται γύρω από το Ευρωπαϊκό Έτος Δημοκρατικής Συμμετοχής. Το κοινό έχει την ευκαιρία να ενημερωθεί για τις ευκαιρίες που προσφέρει η συμμετοχή στο πρόγραμμα Erasmus+ από τους ίδιους τους δικαιούχους των έργων, αλλά και από εκπροσώπους των Εθνικών Υπηρεσιών του Προγράμματος. Σε ειδικά διαμορφωμένα περίπτερα, οι συμμετέχοντες οργανισμοί θα έχουν την ευκαιρία να εκθέσουν καλές πρακτικές προγραμμάτων που υλοποίησαν και να μοιράσουν ενημερωτικό υλικό.
Το Φεστιβάλ εμπλουτίζεται με δραστηριότητες από Σχέδια που έχουν υλοποιηθεί στα πλαίσια των Σχεδίων Erasmus+ που επιχορηγήθηκαν από τις δύο εθνικές υπηρεσίες. Έτσι οι συμμετέχοντες θα έχουν την ευκαιρία να λάβουν μέρος σε εργαστήρι ρομποτικής, 3D Printing, κυνήγι θησαυρού να απολαύσουν χορό και θεατρικό δρώμενο από δικαιούχους έργων, αλλά και να παίξουν το ειδικά διαμορφωμένο παιχνίδι γνώσεων: Ο δυνατός Ευρωπαίος.
Το Φεστιβάλ εμπλουτίζει Live Link με τους ραδιοφωνικούς παραγωγούς του ΚΛΙΚ FM, Γιώργο Ρούσσο και Τζώρτζια Παναγή, από τις 17:00-19:00.
Το Φεστιβάλ Erasmus+ θα είναι ανοικτό στο ευρύ κοινό και αναμένεται να έχει σημαντικό αντίκτυπο στην ενημέρωση των παρευρισκόμενων όσον αφορά τις ευκαιρίες που παρέχει το Πρόγραμμα.

[:el]ΔΩΡΕΑΝ ΕΡΓΑΣΤΗΡΙΑ ΓΙΑ ΝΕΟΥΣ ΠΟΥ ΨΑΧΝΟΥΝ ΔΟΥΛΕΙΑ[:]
2019-10-12 08:00 - 2019-11-23 17:00
Εκστρατεία Ενημέρωσης για την καταπολέμηση της ανεργίας διοργανώνει και φέτος, για 3η συνεχόμενη χρονιά, η Αντιπροσωπεία της Ευρωπαϊκής Επιτροπής στην Κύπρο σε συνεργασία με το δίκτυο EURES και τη Δημόσια Υπηρεσία Απασχόλησης, με σκοπό να βοηθήσει τους νέους να βρουν την εργασία που τους ταιριάζει σε Ευρώπη και Κύπρο.
Το δίκτυο EURES είναι μια πανευρωπαϊκή διαδικτυακή πύλη-γέφυρα ανάμεσα σε εργοδότες που έχουν κενές θέσεις εργασίας και σε άτομα που ψάχνουν δουλειά.
Η καμπάνια θα κορυφωθεί με την Έκθεση “Get a Job” στις 28 Νοεμβρίου, στον Χαρουπόμυλο Λανίτη της Λεμεσού, όπου θα συμμετάσχουν εταιρείες από διάφορους κλάδους που έχουν ανοικτές θέσεις εργασίας.
Στο πλαίσιο της εκστρατείας ξεκινά από αυτό το Σάββατο 12 Οκτωβρίου μια σειρά από δωρεάν ενημερωτικά εργαστήρια διάρκειας μίας μέρας σε όλη την Κύπρο, κατά τα οποία οι νέοι υποψήφιοι σε αναζήτηση δουλειάς θα έχουν την ευκαιρία να λάβουν χρήσιμες συμβουλές για τη συγγραφή του ιδανικού βιογραφικού που θα τους ανοίξει επαγγελματικές πόρτες, αλλά και να πάρουν μέρος σε διαδραστικές ασκήσεις για μια πετυχημένη συνέντευξη.
Πέρα από τις κατευθυντήριες γραμμές για το πως να γίνει πιο ανταγωνιστικός ένας υποψήφιος, κατά τη διάρκεια των εργαστηρίων θα υπάρξει ενημέρωση για προγράμματα απασχόλησης και ευκαιρίες εργοδότησης που ανοίγονται στην Κύπρο αλλά και σε ολόκληρη την Ευρωπαϊκή Ένωση, καθώς και παροχή προσωπικής καθοδήγησης από τους εκπαιδευτές στον κάθε συμμετέχοντα ξεχωριστά. Τέλος, θα γίνει πρακτική εξάσκηση για τον χειρισμό των προβλημάτων ή θεμάτων που μπορεί να προκύψουν συχνά κατά την εργασία.
Ημερομηνίες και χώροι διεξαγωγής:

Σάββατο 12 Οκτωβρίου 2019, Εμπορικό και Βιομηχανικό Επιμελητήριο, Πάφος
Σάββατο 19 Οκτωβρίου 2019, Σπίτι της Ευρώπης, Λευκωσία
Σάββατο 2 Νοεμβρίου 2019, Κέντρο Πληροφόρησης Νέων, Λάρνακα
Σάββατο 9 Νοεμβρίου 2019, Κέντρο Πληροφόρησης Νέων, Σωτήρα Αμμοχώστου
Σάββατο 16 Νοεμβρίου 2019, Κέντρο Πληροφόρησης Νέων, Λεμεσός
Σάββατο 23 Νοεμβρίου 2019, Κέντρο Πληροφόρησης Νέων, Αγρός

Ώρες διεξαγωγής: 08:30-17:00

Επισυνάπτεται η αφίσα με το πρόγραμμα των εργαστηρίων.
Η είσοδος είναι ελεύθερη, με απαραίτητη τη δήλωση συμμετοχής. Για ηλεκτρονικές Εγγραφές, κάντε κλικ εδώ.
Για περισσότερες Πληροφορίες, αποταθείτε στην ΙΜΗ – τηλ.: 22505555, φαξ: 22679820, email: events@imhbusiness.com, ιστοσελίδα: www.imhbusiness.com

[:el]European Day of Memory and Welcome for refugees[:]
2019-10-03 19:30 - 23:00 | Πλατεία Ειρήνης, Δήμος Αγίου Αθανασίου, Δήμος Αγίου Αθανασίου, Λεμέσος, Cyprus
ΠΡΟΓΡΑΜΜΑ Χαιρετισμοί Μαρίνος Κυριάκου, Δήμαρχος Αγ. Αθανασίου
Αντρέας Κεττής, Γραφείο Ευρωπαϊκού Κοινοβουλίου στην Κύπρο
Katja Saha, Ύπατη Αρμοστεία του ΟΗΕ (UNHCR) στην Κύπρο
Κωνσταντίνος Κυπριανού, Επικεφαλής Μονάδας Ευρωπαϊκών Ταμείων Υπ. Εσωτερικών
Προβολή 3λεπτου βίντεο «ΜΕΤΑΝΑΣΤΕΣ» της Πόπης Νικολάου
Χορογραφία «ΨΥΧΕΣ ΣΤΗ ΘΑΛΑΣΣΑ», του Χάρη Χριστοδούλου
Καλλιτεχνικό πρόγραμμα με τον Μιχάλη Χατζηγιάννη
Στον χώρο της εκδήλωσης θα γίνει προβολή της ταινίας «BUT NOW IS PERFECT

[:el]Κτύπα πέναλτι μαζί με αγαπημένους ποδοσφαιριστές #BEACTIVE[:]
2019-09-29 17:30 - 20:00 | Limassol Marina, Limassol Marina, Limassol, Cyprus
Στο πλαίσιο της Ευρωπαϊκής Εβδομάδας Αθλητισμού η Αντιπροσωπεία της Ευρωπαϊκής Επιτροπής στην Κύπρο σε συνεργασία με τον Παγκύπριο Σύνδεσμο Ποδοσφαιριστών και με τη στήριξη του Δήμου Λεμεσού, διοργανώνουν στις 29 Σεπτεμβρίου 2019 και ώρα 17:30-20:00 εκδήλωση με γνωστούς ποδοσφαιριστές στο Αμφιθέατρο στο Μόλο Λεμεσού. Μικροί και μεγάλοι θα έχουν την ευκαιρία να χτυπήσουν πέναλτι μαζί με αγαπημένους ποδοσφαιριστές. Οι συμμετέχοντες που θα πετύχουν το στόχο θα έχουν την ευκαιρία να μπουν σε κλήρωση και να κερδίσουν δώρα. Κατά τη διάρκεια της εκδήλωσης αναμένονται ποδοσφαιριστές και ποδοσφαιρίστριες ομάδων της Λεμεσού (ΑΕΛ, Απόλλων, Άρης, AEZ, Καρμιώτισσα, Apollon Ladies, Pyrgos FC) αλλά και άλλων πόλεων οι οποίοι θα φωτογραφηθούν και θα μοιράσουν αυτόγραφα.

[:el]Ευρωπαϊκή Εβδομάδα Αθλητισμού[:]
2019-09-24 18:30 - 20:30 | Heroes Square, Limassol, Cyprus
Outdoor fitness training. Group of people doing exercise in park square with fitness instructor.
Sporty People – Group Fitness
#BEACTIVE

[:el]European Mobility Week[:]
2019-09-15 18:00 - 2019-09-22 22:00 | Limassol Marina, Limassol Marina, Limassol, Cyprus
Έκθεση Φωτογραφίας
Περπατήστε μαζί μας! Ακαλύψτε την Λεμεσό
Επίδειξη προϊόντων Βιώσιμης Κινητικότητας – Υπηρεσίες, πρωτοβουλίες και τρόποι υγιεινής ζωής.
Δοκιμές με Ηλεκτρικά Ποδήλατα
Ποδηλατική Πρόσκληση
Διάφορες Εκδηλώσεις

[:el]Ημέρα Ενημέρωσης και Εκπαίδευσης - ΔΙΑΔΙΚΑΣΙΕΣ ΕΠΙΛΟΓΗΣ EPSO [:]
2019-08-31 09:00 - 13:30 | Αμφιθέατρο 1, κτήριο Τάσος Παπαδόπουλος, ΤΕ.ΠΑ.Κ, Γωνία Θεμίδος και Ιφειγενίας, Λεμέσος, Cyprus
Το Τεχνολογικό Πανεπιστήμιο Κύπρου και το Europe Direct Limassol διοργανώνουν και σας προσκαλούν στην Ημέρα Ενημέρωσης και Εκπαίδευσης για τις Διαδικασίες Επιλογής EPSO (προσλήψεις προσωπικού στα ευρωπαϊκά θεσμικά όργανα).
Ημερομηνία: Σάββατο 31 Αυγούστου,
Ώρα: 9.30πμ έως 1.30μμ στο
Τοποθεσία: Τάσσος Παπαδόπουλος (γωνία Ιφιγενείας και Θέμιδος, κέντρο πόλης Λεμεσού).
Πρόγραμμα:
09:00 – 09:15
Καλωσόρισμα – Καφές
09:15 – 10:45

Πληροφορίες για τους Διαγωνισμους της Ευρωπαϊκής Υπηρεσίας Επιλογής Προσωπικού (EPSO).
Κατανόηση της ανακοίνωσης του Διαγωνισμού.
Κατανόηση Κειμένου.

10:45 – 11:15

Διάλλειμα – Καφές

11:15 – 12:45

Ευχέρεια σε αριθμητικούς υπολογισμούς.
Κατανόηση αφηρημένων εννοιών.
Εκτίμηση Καταστάσεων.

12:45 – 13:30

Ελαφρύ Γεύμα

[:el]#EUandME – Φεστιβάλ Φέγγαρος 2019[:]
2019-08-01 08:00 - 2019-08-03 17:00 | Κάτω Δρύς_Λάρνακα, Λάρνακα, Cyprus
Η εκστρατεία #EUandME συνεργάζεται φέτος με το φεστιβάλ Φέγγαρος για να προβάλει τις ευκαιρίες που προσφέρει η Ευρωπαϊκή Ένωση στους νέους που θέλουν να ασχοληθούν με όλα όσα αγαπούν με πάθος.
Η καμπάνια #EUandME είναι ένας από τους βασικούς υποστηρικτές του Φεστιβάλ Φέγγαρος, που επανέρχεται για ένατη χρονιά και το οποίο θα πραγματοποιηθεί στο γραφικό χωριό Κάτω Δρυς στην περιοχή Λάρνακας, από τις 1-3 Αυγούστου. Με την ευκαιρία, η Αντιπροσωπεία της Ευρωπαϊκής Επιτροπής στην Κύπρο διοργανώνει διαγωνισμό στο Facebook, με βραβείο πέντε διπλές προσκλήσεις για το Φεστιβάλ. Όσοι θέλουν να συμμετάσχουν στο διαγωνισμό, καλούνται να παρακολουθήσουν και να σχολιάσουν μια επιλογή ταινιών μικρού μήκους που εντάσσονται στην καμπάνια #EUandME. Οι πέντε νικητές θα ανακοινωθούν μετά από κλήρωση στις 24 Ιουλίου.
Το Φεστιβάλ είναι μια εξερεύνηση των τοπικών ταλέντων και προβάλλει μια σειρά από νέα συγκροτήματα και τραγουδοποιούς που παρουσιάζουν την πιο σύγχρονη και πιο συναρπαστική μουσική από τη Μεσόγειο και όχι μόνο. Στον χώρο του Φεστιβάλ θα υπάρχουν τρεις μουσικές σκηνές που θα φιλοξενήσουν περισσότερες από 40 συναυλίες, μερικούς γνωστούς αλλά και νέους καλλιτέχνες που ξεχώρισαν. Θα είναι «μια αξέχαστη μουσική εμπειρία».
Το Φεστιβάλ παρουσιάζει μουσική τόσο από τη Δύση όσο κι από άλλα μέρη του κόσμου, όπως σύγχρονο pop και rock, λαϊκή μουσική, χορευτική μουσική και hip hop. Στο φετινό φεστιβάλ κεντρική θέση έχουν πρωτοποριακά συγκροτήματα του ρεύματος που είναι γνωστό ως «Ελληνική Ροκ Επανάσταση», όπως οι Planet of Zeus, μαζί με τους Thrax Punks και τους Balothizer, που συνδυάζουν την παράδοση με έναν σύγχρονο ήχο, καθώς και τον πρωτοπόρο Κύπριο ράππερ JUΛIO, στην πρώτη ημέρα του Φεστιβάλ. Στη δεύτερη μέρα, έχουμε καλλιτέχνες που πειραματίζονται με τη σύγχρονη ποπ, όπως η Μαρίνα Satti & Fones, στο κεντρικό σποτ της βραδιάς, να αναδεικνύουν ένα μείγμα παραδοσιακών μεσογειακών, βαλκανικών και μεσανατολίτικων στοιχείων με pop και hip-hop. Ανάμεσα σε άλλες παρουσίες, η καλλιτέχνης φολκ Nalyssa Green που συνδυάζει στοιχεία synth pop και ψυχεδελικά στοιχεία, καθώς και ένα νέο ηλεκτρονικό project indie με τη συνεργασία του Νικόλα Μεταξά και των GHSTWRLD που ονομάζεται METAXAS x GHSTWRLD. Την τελευταία ημέρα του Φεστιβάλ θα εμφανισθεί ο τραγουδοποιός pop-rock μπαλάντας Φοίβος ​​Δεληβοριάς. Άλλες σημαντικές παρουσίες είναι η δυναμική Vasiliki and the Amalgamation (με την χορωδία Amalgamation η οποία έχει συγκινήσει ακροατήρια σε όλο τον κόσμο με τις acapella εκτελέσεις παραδοσιακών τραγουδιών), το τρίο tropical psych punk freakout τρίο Fumaça Preta και η τραγουδίστρια dream pop Eleni Era .
#EUandME: https://europa.eu/euandme/frontpage_el
Διαγωνισμός Facebook: https://bit.ly/2SkGTl8
Πληροφορίες / Εισιτήρια: www.fengaros.com
Facebook: www.facebook.com/fengaros
Instagram: www.instagram.com/fengaros

[:el]Οργανωμένα ταξίδια και δικαιώματα επιβατών αεροπορικών μεταφορών [:]
2019-07-04 10:00 - 11:30 | Σπίτι της Ευρωπαϊκής Ένωσης Λεωφόρος Βύρωνος 30 1096 Λευκωσία, Λεωφόρος Βύρωνος 30, Λευκώσια, Cyprus
Στην Ευρωπαϊκή Ένωση, οι επιβάτες που ταξιδεύουν με το αεροπλάνο έχουν δικαιώματα!
Αν η πτήση σας ακυρωθεί ή καθυστερήσει, αν έχουν γίνει υπεράριθμες κρατήσεις στην πτήση σας, αν οι αποσκευές σας χαθούν, καθυστερήσουν ή πάθουν ζημιά, η Ευρωπαϊκή νομοθεσία, υπό ορισμένες συνθήκες, σας προστατεύει. Αλλά, για να μπορέσετε να διεκδικήσετε τα δικαιώματά σας, πρέπει να γνωρίζετε ποια είναι τα δικαιώματα αυτά και ποιες είναι οι υποχρεώσεις που έχουν οι αεροπορικές εταιρείες και οι ταξιδιωτικοί πράκτορες.
Για την καλύτερη ενημέρωση των καταναλωτών για τα δικαιώματά τους όταν ταξιδεύουν με το αεροπλάνο ή συμμετέχουν σε οργανωμένα ταξίδια, η Αντιπροσωπεία της Ευρωπαϊκής Επιτροπής στην Κύπρο, η Υπηρεσία Προστασίας Καταναλωτή και το Ευρωπαϊκό Κέντρο Καταναλωτή Κύπρου διοργανώνουν την Πέμπτη 4 Ιουλίου, ώρα 10.00 – 11.30, ειδική εκδήλωση στο Σπίτι της Ευρωπαϊκής Ένωσης στην Λευκωσία. Κεντρικοί ομιλητές θα είναι οι Γιώργος Μαυρογιάννης, Υπηρεσία Προστασίας Καταναλωτή, και Αναστασία Στυλιανίδου, Νομικός Σύμβουλος ΕΚΚ Κύπρου. Χαιρετισμό θα απευθύνει ο Ιερόθεος Παπαδόπουλος, Επικεφαλής της Αντιπροσωπείας της Ευρωπαϊκής Επιτροπής στην Κύπρο.
Λόγω των αυξημένων μέτρων ασφαλείας στο Σπίτι της ΕΕ, όσοι θέλουν να παρακολουθήσουν την εκδήλωση θα πρέπει να έχουν μαζί την ταυτότητά τους.
Αρμόδιος επικοινωνίας
Μπάμπης Μεταξάς
Υπεύθυνος Τμήματος Τύπου και ΜΜΕ
Ευρωπαϊκή Επιτροπή
Αντιπροσωπεία στην Κύπρο
Τηλ: +357 22 81 75 76
charalampos.metaxas@ec.europa.eu

[:el]ΗΜΕΡΙΔΑ ΓΙΑ ΤΗΝ ΟΔΙΚΗ ΑΣΦΑΛΕΙΑ[:]
2019-06-28 09:30 - 12:30 | Σπίτι της Ευρωπαϊκής Ένωσης Λεωφόρος Βύρωνος 30 1096 Λευκωσία, Λεωφόρος Βύρωνος 30, Λευκώσια, Cyprus
Το 2018, 25.100 άνθρωποι έχασαν την ζωή τους σε τροχαία δυστυχήματα στους ευρωπαϊκούς δρόμους. Η κατάσταση έχει σαφώς βελτιωθεί σε σχέση με δέκα χρόνια πριν – το 2008 οι νεκροί από τροχαία στην Ευρωπαϊκή Ένωση είχαν ξεπεράσει τις 39.500. Αλλά, κανείς δεν μπορεί να επαναπαύεται.
«Οι 25.100 νεκροί που είχαμε πέρσι» λέει ο επικεφαλής της Αντιπροσωπείας της Ευρωπαϊκής Επιτροπής στην Κύπρο Ιερόθεος Παπαδόπουλος «είναι ο ίδιος αριθμός θυμάτων που θα είχαμε αν επί ένα χρόνο στην Ευρώπη έπεφτε ένα επιβατικό αεροσκάφος κάθε δυο μέρες. Και εκτός από τους θανάτους έχουμε και δεκάδες χιλιάδες σοβαρά τραυματίες – 135.000 το 2017 – με το κοινωνικό κόστος για την ιατρική περίθαλψη, την αποκατάσταση της υγείας τους και την απώλεια της εργασίας τους να αγγίζει τα 120 δισεκατομμύρια ευρώ ετησίως».
Το πρόβλημα είναι σοβαρό και στην Κύπρο. Το 2018 είχαμε 49 νεκρούς από τροχαία – ως ποσοστό ανά 100.000 κατοίκους παραμένει υψηλότερο από τον μέσο όρο στην ΕΕ.
Με στόχο να υπάρξει καλύτερη ενημέρωση και να συζητηθούν λύσεις για την βελτίωση της οδικής ασφάλειας, η Αντιπροσωπεία της Ευρωπαϊκής Επιτροπής στην Κύπρο και η Αστυνομία Κύπρου διοργανώνουν την Παρασκευή 28 Ιουνίου 2019 ημερίδα με θέμα: «Στρατηγική και Καλές Πρακτικές για την Οδική Ασφάλεια στην ΕΕ».
Η ημερίδα θα πραγματοποιηθεί στο Σπίτι της ΕΕ, Λεωφόρος Βύρωνος 30, Λευκωσία, από τις 09:30 έως τις 12:30.
Στην ημερίδα θα απευθύνουν χαιρετισμούς οι: Γιώργος Σαββίδης, Υπουργός Δικαιοσύνης και Δημοσίας Τάξεως, Γεώργιος Προκοπίου, Πρόεδρος Κοινοβουλευτικής Επιτροπής Μεταφορών, Κύπρος Μιχαηλίδης, Αρχηγός Αστυνομίας Κύπρου και Ιερόθεος Παπαδόπουλος, Επικεφαλής της Αντιπροσωπείας της Ευρωπαϊκής Επιτροπής στην Κύπρο.
Παρουσιάσεις θα γίνουν από ειδικούς εμπειρογνώμονες στον τομέα της οδικής ασφάλειας από την Ευρωπαϊκή Επιτροπή, την Αστυνομία Κύπρου, το Υπουργείο Μεταφορών, Επικοινωνιών και Έργων και το ελληνικό Ινστιτούτο Οδικής Ασφάλειας. Θα υπάρχει ταυτόχρονη διερμηνεία στα ελληνικά και αγγλικά.
Τα θεσμικά όργανα της ΕΕ έχουν ήδη υιοθετήσει αποφάσεις για την λήψη πρόσθετων μέτρων στον τομέα της οδικής ασφάλειας. Με τα μέτρα αυτά εισάγονται 30 νέες τεχνολογικές προδιαγραφές ασφαλείας για τα οχήματα οι οποίες και θα καταστούν υποχρεωτικές από το 2022. Παραδείγματα τέτοιων τεχνολογιών είναι τα συστήματα ηλεκτρονικού ελέγχου της ευστάθειας των οχημάτων, τα συστήματα προειδοποίησης για απόκλιση από την λωρίδα κυκλοφορίας για φορτηγά και λεωφορεία, το σύστημα πέδησης έκτακτης ανάγκης και άλλα. Οι νέες τεχνολογίες μπορούν να συμβάλουν στη μείωση του αριθμού των δυστυχημάτων στους δρόμους, το 90 % των οποίων οφείλεται σε ανθρώπινο λάθος, και να αποτρέψουν μέσα στην επόμενη 20ετία, έως το 2038, 25.000 θανάτους και 140.000 τραυματισμούς.
Επισυνάπτεται το πρόγραμμα της ημερίδας.
Λόγω αυξημένων μέτρων ασφαλείας και ελέγχου που ισχύουν στο Σπίτι της ΕΕ, παρακαλούνται όσοι θέλουν να παρακολουθήσουν την ημερίδα να έχουν μαζί την προσωπική τους ταυτότητα.
Αρμόδιος επικοινωνίας
Μπάμπης Μεταξάς
Υπεύθυνος Τμήματος Τύπου και ΜΜΕ
Ευρωπαϊκή Επιτροπή
Αντιπροσωπεία στην Κύπρο
Σπίτι της ΕΕ, Λεωφόρος Βύρωνος 30, 1096 Λευκωσία
Τηλ: +357 22 81 75 76
charalampos.metaxas@ec.europa.eu

Designing Climate Ecosystems Conference
2019-06-26 14:00 - 19:00 | Royal Hall Nicosia, Xanthis Xenierou, 1015 Nicosia, Cyprus
Συγγνώμη,αυτή η εγγραφή είναι διαθέσιμη μόνο στα English.
